**Lærervejledning til hvordan dokumentarserien 'Rigsfællesskabets Historie' kan bruges i undervisningen i samfundsfag B / A niveau (STX) og evt. HF.**

**Fokus: 'Magt som casestudie i relation til Rigsfællesskabet'**

**Introduktion**

Dette er en lærervejledning til hvordan udvalgte klip fra dokumentarserien 'Rigsfællesskabets Historie' kan anvendes i undervisningen til samfundsfag, primært på B og A niveau til at undersøge en dimension af Rigsfællesskabet, nemlig begrebet magt.

Hensigten er, at give eleverne mulighed gennem klip fra udsendelserne for at få en visuel oplevelse af udvalgte dele af Rigsfællesskabets historie. I de udvalgte klip er der eksempler på forskellige typer af magt.

Elevopgaverne og ideerne herunder skal ses som forslag og skitser, der kan kopieres og / eller omskrives og arbejdes videre med efter eget behov.

Målet med forløbet er for eleverne

* *At tilegne sig / repetere betydningen af begrebet 'magt',*
* *At træne formidling af viden om begrebet magt,*
* *At undersøge forskellige aspekter af magt set i relation til Rigsfællesskabet*
* *At diskutere og vurdere hvordan begrebet 'magt' kan bruges til at diskutere Rigsfællesskabets nutid, såvel som potentielle fremtid.*

**Introduktion til emnet Rigsfællesskabet**

Det vil være oplagt først at give eleverne en kortere introduktion til Rigsfællesskabet som et politisk system. Det kan gøres ved f.eks. en kortere tekst, eller ved at se en, eller flere dele af dokumentaren.

Det anbefales også at bruge kort over Rigsfællesskabet til at synliggøre de geografiske forhold.

**Hvad er magt?**

Første opgave er at gennemgå magtbegrebet med eleverne.

Stort set alle samfundsfagsbøger behandler begrebet magt. Det er oplagt tage udgangspunkt i den samfundsfagsbog, som klassen nu bruger og eventuelt supplerer med yderligere materiale, afhængigt af hvor avanceret man ønsker at gøre det.

Kært barn har, som bekendt, mange navne. Magt defineres forskelligt. I bogen 'Luk Samfundet Op' (Peter Brøndum og Thor B Hansen, Columbus, 2010, 1. udgave, 1. oplag, s 111) er der en oversigt over 'forskellige magtbegreber'. Disse er:

* Direkte magt
* Indirekte magt
* Bevidsthedskontrollerende magt
* Diskursiv magt
* Institutionel magt

Forslaget her er, at klassen inddeles i grupper, der først tilegner sig viden om ét aspekt af magt og dernæst fremlægger resultatet for klassen.

En mulighed er, at lade et produktkrav være f.eks. en digital fremstilling af hvad den respektive dimension af magten betyder. Gruppernes produkter skal så deles i hele klassen.

Det afgørende er, at alle får en fælles forståelse af hvad magtbegrebet kan betyde, så det efterfølgende kan anvendes til at analysere klippene fra udsendelsen.

Det hele bør naturligvis justeres efter klassens bog og øvrige pædagogiske behov.

**Magt og Rigsfællesskabet**

Her er en samling af forskellige klip, der viser forskellige aspekter af magt i Rigsfællesskabet.

Efter magtbegrebet er blevet gennemgået, så er forslaget at de respektive grupper nu ser en, eller flere af klippene, alt afhængig af tid til rådighed, m.m., og undersøger hvilken type / hvilke typer af magt, der kommer til syne i klippet.

Produktkravet er, at alle grupper skal vise deres klip for klassen og fremlægge deres overvejelser. Samtidig vil det være nærliggende, når det er muligt, at sammenligne magt i de forskellige klip og opfordre klassens andre elever til at stille spørgsmål.

Klipsamlingen giver indtryk af forskellige historiske begivenheder, men giver ikke noget samlet billede af Rigsfællesskabets historie, eller politiske udvikling. Det er, som dette papirs titel antyder, en mulighed for at bruge udvalgte aspekter af Rigsfællesskabets historie som case for et studie af hvad magt er.

Se udsendelsen: [Rigsfællesskabets historie 3 6   2.verdenskrig](https://youtu.be/PFVj4VsFNQM)

Aftalen mellem Henrik Kaufmann og USA

Afsnit 3

Afsnit 3, 01:00 – 05:00

Placeringen af flybaser i Grønland - og cowboys og indianere

Afsnit 3

Afsnit 3, 14:10 – 15.25

Danskerne og grønlænderne

Afsnit 3

Afsnit 3, 19:19 -  20:12

Se udsendelsen [Rigsfællesskabets historie 4 6 En ny start](https://youtu.be/YdIc6Gat920)

USA bliver i Grønland

Afsnit 4

Afsnit 4, 01:12 – 03:14

FN og Danmark som kolonimagt og spørgsmålet om selvstyre

Afsnit 4, 03:20 – 03:50 og Afsnit 4, 07:20 – 09:50

Atomkapløbet og Thulebasens etablering

Afsnit 4, 12:55 – 15:50

Færøerne og fiskerigrænser

Afsnit 4

Afsnit 4, 17:00 – 19:05

Se udsendelsen [Rigsfællesskabets historie 5 6 Tid til forandring](https://youtu.be/UHntjs3T1C4)

Forhandlinger om hjemmestyre og undergrunden

Afsnit 5

Afsnit 5, 20:30 – 21:58

Se udsendelsen [Rigsfællesskabets historie 6 6 Nye krav om selvbestemmelse](https://youtu.be/xawSeLaavBM)

Afsnit 6

H C Hansen, atomvåbnene på Thulebasen og det kommende selvstyre

Afsnit 6, 06:55 – 10:12

Om sprogets og kunstens rolle i det grønlandske samfundet

Afsnit 6, 15:18 – 16:36

Afslutning af afsnittet, der f.eks. kan ses af klassen i fællesskab

Afsnit 6, 26:58 – slut.

Anders Stubkjær